ธปท.ปลื้มยอดใช้พร้อมเพย์พุ่ง
ธปท.ลุยระบบคิวอาร์โค้ด เตรียมเปิดโอนเงินระหว่างพร้อมเพย์กับอี-วอลเล็ต ปลื้มยอดโอนเงินพร้อมเพย์แตะ 1 แสนล้าน
18 ส.ค. 2560

ธปท.ลุยระบบคิวอาร์โค้ด เตรียมเปิดโอนเงินระหว่างพร้อมเพย์กับอี-วอลเล็ต ปลื้มยอดโอนเงินพร้อมเพย์แตะ 1 แสนล้านนายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า ภายในสิ้นเดือน ส.ค.นี้ ธปท.จะออกใช้มาตรฐานการชำระเงินผ่านระบบคิวอาร์โค้ด โดยจะมีมาตรฐานคิวอาร์โค้ดกลาง ที่ร้านค้าขนาดเล็กสามารถนำไปใช้ทำคิวอาร์โค้ดของตัวเอง เพื่อเชื่อมโยงบัญชีธนาคารสำหรับการรับโอนเงินได้จากระบบชำระเงินทุกระบบที่มีในขณะนี้ สร้างความสะดวกให้กับผู้รับโอนเงินและผู้โอนเงินด้วยมากยิ่งขึ้นนอกจากนี้ ประมาณเดือน ก.ย.ปีนี้ ธปท.ก็จะเปิดระบบการโอนเงินระหว่างพร้อมเพย์กับกระเป๋าเงินอิเล็กทรอนิกส์ (อี-วอลเล็ต) รวมถึงบัตรเติมเงินและบัตรเงินสดประเภทต่างๆ ให้เชื่อมกันได้ จากเดิมที่จะเปิดให้บริการเป็นคู่ใครคู่มัน คิดค่าบริการเหมือนระบบพร้อมเพย์ และในสิ้นปีนี้จะเปิดให้ระบบพร้อมเพย์โอนเงินหักชำระค่าบิลสาธารณูปโภคและบิลอื่นๆ ได้สำหรับความคืบหน้าระบบ พร้อมเพย์ ล่าสุด ณ วันที่ 10 ส.ค. 2560 มียอดผู้ลงทะเบียน 32 ล้านไอดี มียอดการทำธุรกรรมโอนเงิน 1.05 แสนล้านบาท ถือว่าเป็นยอดสะสมที่เติบโตได้เร็ว ส่วนพร้อมเพย์นิติบุคคลมียอดลงทะเบียน 4.54 หมื่นราย คาดว่าจะเข้ามาเพิ่มอีกในอนาคต